PMIndiaData/PMIndiaSum huggingface dataset:
సర్దార్ సరోవర్ ఆనకట్ట ను దేశ ప్రజలకు అంకితమివ్వనున్న ప్రధాన మంత్రి శ్రీ నరేంద్ర మోదీ; గుజరాత్ లో రెండు బహిరంగ సభలలో ఆయన ప్రసంగించనున్నారు

ప్రధాన మంత్రి శ్రీ నరేంద్ర మోదీ 2017 సెప్టెంబర్ 17న గుజరాత్ లోని కేవడియా లో సర్దార్ సరోవర్ ఆనకట్టను దేశ ప్రజలకు అంకితమివ్వనున్నారు. ఆనకట్ట ఎత్తు ను ఇటీవలే 138.68 మీటర్లకు పెంచారు. దీనితో వినియోగించుకోదగ్గ నీటి నిల్వ సామర్థ్యం 4.73 మిలియన్ ఏకర్ ఫీట్ (ఎమ్ఎఎఫ్) కు చేరింది. ఈ ఆనకట్ట ఎత్తు పెంపుదల గుజరాత్, రాజస్థాన్, మధ్య ప్రదేశ్, మహారాష్ట్ర లకు గొప్ప ప్రయోజనకారి కాగలదు. నర్మద నది జలాలను గుజరాత్ లోని జలాభావ ప్రాంతాలకు రవాణా చేయడానికి ఈ ప్రాజెక్టు సహాయకారిగా ఉంది. ఈ ప్రాజెక్టు ద్వారా అందే సేద్యపు జలాలు సుమారు 10 లక్షల మంది వ్యవసాయదారులకు లాభసాటిగా ఉండగలవని ఆశిస్తున్నారు. అంతే కాక, వేరు వేరు గ్రామాలు, పట్టణాలలో దాదాపు 4 కోట్ల మంది ప్రజలకు త్రాగు నీటిని సరఫరా చేయడం కూడా దీని ద్వారా సాధ్యపడనుంది. నీటి చేరవేతకు ఇంతవరకు చేపట్టిన బృహత్ ప్రయత్నాలలో ఈ ప్రాజెక్టు ఒకటని ఇప్పటికే అభివర్ణించడమైంది. ఈ ప్రాజెక్టు ద్వారా ఏడాదికి ఒక బిలియన్ యూనిట్ల జల విద్యుత్తు ను కూడా ఉత్పత్తి చేయవచ్చని భావిస్తున్నారు. ఆనకట్ట కట్టిన చోటు నుండి ప్రధాన మంత్రి సాధు బెట్ కు ప్రయాణిస్తారు. అక్కడ స్టాట్యూ ఆఫ్ యూనిటీ పేరుతో సర్దార్ వల్లభ్ భాయ్ పటేల్ స్మృత్యర్థం ఒక మహా విగ్రహం మరియు దానితో పాటు ఒక స్మారక భవన సముదాయం ప్రస్తుతం నిర్మాణ దశలో ఉన్నాయి. 182 మీటర్ల ఎత్తయిన ఒక ప్రతిమ, ఒక ప్రదర్శన మందిరం, ఒక స్మారకోద్యానం, ఒక వీక్షకుల కేంద్రం ఈ ప్రాజెక్టులో భాగంగా ఉంటాయి. ప్రధాన మంత్రి ‘నర్మద మహోత్సవ్’ ముగింపు ఉత్సవానికి హాజరు అవుతారు. దభోయి లో సభికులను ఉద్దేశించి ఆయన ప్రసంగిస్తారు. ఈ కార్యక్రమ సమయంలోనే జాతీయ ఆదివాసీ స్వాతంత్ర్య యోధుల సంగ్రహాలయానికి ఆయన పునాదిరాయిని వేస్తారు. ఆ తరువాత, అమ్ రేలీని ప్రధాన మంత్రి సందర్శిస్తారు. ఎపిఎమ్ సి కి చెందిన ఒక కొత్త మార్కెట్ యార్డు ను ఆయన ప్రారంభిస్తారు. అమర్ డెయిరీ లో కొత్త యంత్రాలను కూడా ప్రారంభిస్తారు; తేనె ఉత్పాదక కేంద్రానికి పునాదిరాయిని వేస్తారు. అమ్ రేలీ లో ఓ సహకార్ సమ్మేళన్ ను ఉద్దేశించి ప్రధాన మంత్రి ప్రసంగించనున్నారు.
సమాచారం, కమ్యూనికేషన్ టెక్నాలజీ స్ లో భారతదేశం, దక్షిణ ఆఫ్రికాల మధ్య కుదిరిన ఎం ఒ యు మంత్రిమండలి దృష్టికి

సమాచారం మరియు కమ్యూనికేషన్ టెక్నాలజీ (ఐ సి టి) రంగంలో భారతదేశం, దక్షిణ ఆఫ్రికా ల మధ్య 2016 జూలై 8న సంతకాలు జరిగిన ఒక అవగాహనపూర్వక ఒప్పంద పత్రం (ఎం ఒ యు) ను మంత్రిమండలి దృష్టికి తీసుకువచ్చారు. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఐ సి టి రంగంలో సహకారాన్ని పెంపొందించేటందుకు అనువుగా ఇరు పక్షాలకు చెందిన సంస్థల మధ్య సహకారాన్ని ఏర్పరచడంతో పాటు, ఇరు దేశాల మధ్య సంబంధాలు పటిష్టం కావడానికి కూడా ఈ ఎం ఒ యు దోహదం చేయనున్నది. అంతేకాకుండా రెండు దేశాల మధ్య ఐ సి టి రంగంలో ప్రైవేటు సంస్థలు, సామర్థ్యం పెంపుదల సంస్థలు, ప్రభుత్వాలు మరియు ప్రభుత్వ రంగ సంస్థల మధ్య క్రియాశీల సహకారానికి సైతం ఈ ఎం ఒ యు బాట పరచగలుగుతుంది.
ఆరోగ్య ప‌రిశోధ‌న రంగం లో భార‌త‌దేశాని కి, మ‌య‌న్మార్ కు మ‌ధ్య ఎమ్ఒయు కు ఆమోదం తెలిపిన మంత్రిమండ‌లి

భార‌త‌దేశాని కి చెందిన ఇండియ‌న్ కౌన్సిల్ ఆఫ్ మెడిక‌ల్ రిస‌ర్చ్ (ఐసిఎమ్ఆర్‌), మ‌య‌న్మార్ కు చెందిన ఆరోగ్యం, క్రీడ‌ల మంత్రిత్వ శాఖ‌, వైద్య ప‌రిశోధ‌న విభాగం (డిఎమ్ఆర్‌) లు న్యూ ఢిల్లీ లో 2020 ఫిబ్ర‌వ‌రి లో సంతకాలు చేసిన ఒక అవ‌గాహ‌న పూర్వ‌క ఒప్పంద ప‌త్రం (ఎమ్ఒయు) తాలూకు వివ‌రాల‌ ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకు రావ‌డ‌మైంది. ప‌ర‌స్ప‌రం ప‌రిశోధ‌న కు ఉద్దేశించిన అంశాల లో ఆరోగ్య ప‌రిశోధ‌న తాలూకు బంధాన్ని ప‌టిష్ట ప‌ర‌చాల‌న్న‌ది ఈ ఎమ్ఒయు ఉద్దేశ్యం గా ఉంది. దీని తాలూకు ప్ర‌ధాన ఉద్దేశ్యాలు ఏవేవంటే: ఎ) అంటురోగాల నివార‌ణ (ఉభ‌య ప‌క్షాలు నిర్ణ‌యించిన మేర‌కు); బి) వైర‌ల్ ఇన్‌ఫెక్శన్ లు, స‌రికొత్త గా ఉత్ప‌న్నం అయ్యే ఇన్‌ఫెక్శన్ లకు సంబంధించి ఒక నెట్ వ‌ర్క్ ప్లాట్ ఫార్మ్ ను అభివృద్ధి ప‌ర‌చ‌డం; సి) ప‌రిశోధ‌న విధి విధానాల నిర్వ‌హ‌ణ‌, వైద్య‌శాల స్థాయి ప‌రీక్ష‌ లు, నైతిక నియ‌మావ‌ళి వ‌గైరా అంశాల లో శిక్ష‌ణ‌/ సామ‌ర్ధ్యాల పెంపుద‌ల‌. డి) నియంత్ర‌ణ సంబంధిత యంత్రాంగాల మ‌ధ్య సామ‌ర‌స్యాన్ని క‌ల్పించ‌డం. వ‌ర్క్ శాప్ లు/ స‌మావేశాలు, ప‌రిశోధ‌న సంబంధిత ప్రాజెక్టుల కు నిధుల‌ ను సమ‌కూర్చే అంశం అప్ప‌టికి అందుబాటు లో ఉన్న నిధుల ను బ‌ట్టి ఎప్ప‌టికి అప్పుడు నిర్ణ‌యించ‌డం జ‌రుగుతుంది. ప్ర‌తి ఒక్క సంస్థ నుంచి ప్ర‌తినిధుల ను తీసుకొని రెండు ప‌క్షాలు ఒక సంయుక్త కార్యాచ‌ర‌ణ స‌మూహాన్ని (జెడబ్ల్యుజి) ఏర్పాటు చేయ‌వ‌ల‌సి ఉంటుంది. జెడబ్ల్యుజి సమావేశాలను ఒకసారి భార‌త‌దేశం లోను, మ‌రొకసారి మ‌య‌న్మార్ లోను నిర్వహించవ‌ల‌సి ఉంటుంది. వీజ ప్ర‌వేశం, బస, ఆరోగ్య బీమా, జెడ‌బ్ల్యుజి స‌భ్యుల స్థానిక ర‌వాణా స‌హా ప్ర‌యాణానికి సంబంధించినటువంటి వ్య‌యాల ను వారి ని పంపించే దేశం భ‌రించవ‌ల‌సి ఉంటుంది. కాగా, జెడబ్ల్యుజి స‌మావేశాల‌ కు అయ్యే నిర్వ‌హ‌ణ వ్య‌యాల‌ ను ఆతిథేయి దేశం తానే భ‌రించాలి.
7వ కేంద్ర వేత‌న సంఘం కాల‌ప‌రిమితి పొడిగింపు

ప్ర‌ధాని శ్రీ న‌రేంద్ర‌మోదీ అధ్య‌క్ష‌త‌న బుధ‌వారం జ‌రిగిన కేంద్ర క్యాబినెట్ స‌మావేశం 7 వ కేంద్ర వేత‌న సంఘం కాల‌ప‌రిమితిని 4 నెల‌ల పాటు అన‌గా డిసెంబ‌ర్ 31, 2015 వ‌ర‌కు పొడిగింపుకు ఆమోదం తెలిపింది. నేపథ్యంః 7 వ కేంద్ర వేత‌న సంఘాన్ని కేంద్ర ప్ర‌భుత్వం ఫిబ్ర‌వ‌రి 28, 2014 న ఏర్పాటు చేసింది. అదే రోజు ఆమోదించిన తీర్మానం మేర‌కు వేత‌న క‌మీష‌న్ 18 నెల‌ల‌లోపు అన‌గా ఆగ‌స్టు 27, 2015 వ‌ర‌కు త‌న నివేదిక‌ను స‌మ‌ర్పించాల్సి వుంది. ప‌నిభారం, అన్ని వ‌ర్గాల‌తో సంప్ర‌దింపులు దృష్ట్యా వేత‌న సంఘం నివేదిక స‌మ‌ర్పించ‌డానికి డిశంబ‌ర్ 31, 2015 వ‌ర‌కు గ‌డువును పెంచాల‌ని ప్ర‌భుత్వాన్ని కోరింది.
వైజ్ఞానిక పరమైన సహకారం మ‌రియు సాంకేతిక విజ్ఞాన సంబంధ స‌హ‌కారం అంశం పై భార‌త‌దేశానికి, ఇండోనేశియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

వైజ్ఞానిక పరమైన సహకారం మ‌రియు సాంకేతిక విజ్ఞాన సంబంధ స‌హ‌కారం అంశం పై భార‌త‌దేశానికి, ఇండోనేశియా కు మ‌ధ్య అవ‌గాహ‌న పూర్వ‌క ఒప్పంద ప‌త్రానికి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఎంఒయు పై భారతదేశం పక్షాన న్యూ ఢిల్లీ లో 2018 మే నెల‌లో విజ్ఞాన శాస్త్రం, సాంకేతిక విజ్ఞానం, ఇంకా భూ శాస్త్రాల శాఖ మంత్రి డాక్టర్ హర్ష్ వర్ధన్, అలాగే ఇండోనేశియా త‌ర‌పున జ‌కార్తా లో 2018 మే నెల‌లో ప‌రిశోధ‌న, సాంకేతిక విజ్ఞానం మ‌రియు ఉన్న‌త విద్య శాఖ మంత్రి శ్రీ మొహ్మ‌ద్ నాసిర్ సంతకాలు చేశారు. విజ్ఞాన శాస్త్రం మ‌రియు సాంకేతిక విజ్ఞానం రంగం లో ప‌ర‌స్ప‌ర ప్ర‌యోజ‌నాల‌ను చెప్పుకోద‌గ్గ స్థాయిలో మిళితం చేసుకోవ‌డానికి ఉభ‌య ప‌క్షాలు ఇక త‌మ త‌మ శ‌క్తి యుక్తుల‌ను వినియోగిస్తాయి. ఈ కార‌ణంగా ఎంఒయు పై సంత‌కాలు ద్వైపాక్షిక సంబంధాల‌ లో ఒక కొత్త అధ్యాయానికి నాంది ప‌లకనున్నాయి. భార‌త‌దేశానికి, ఇండోనేశియా కు మ‌ధ్య స‌మాన‌త్వం తో పాటు ప‌ర‌స్ప‌ర ప్ర‌యోజ‌నాల ప్రాతిప‌దిక‌న విజ్ఞాన శాస్త్రం, ఇంకా సాంకేతిక విజ్ఞాన రంగం లో స‌హ‌కారాన్ని ప్రోత్స‌హించ‌డం ఎంఒయు ధ్యేయం గా ఉంది. దీనితో సంబంధం ఉన్న వ‌ర్గాల‌లో శాస్త్ర విజ్ఞాన సంస్థ‌ ల‌కు చెందిన ప‌రిశోధ‌కులు, విద్యావేత్త‌లు, పరిశోధన & అభివృద్ధి (ఆర్ & డి) ప్ర‌యోగ‌శాల‌ ల‌కు తోడు భార‌త‌దేశం, ఇండోనేశియా ల‌కు చెందిన కంపెనీలు కూడా ఉంటాయి. అంతేకాకుండా, త‌క్ష‌ణ స‌హ‌కారానికి గుర్తించిన రంగాల‌లో- స‌మాచారం, ఇంకా క‌మ్యూనికేశ‌న్‌; సాంకేతిక‌త‌; స‌ముద్ర విజ్ఞాన శాస్త్రం మ‌రియు టెక్నాల‌జీ; లైఫ్ సైన్సెస్ (బ‌యో టెక్నాల‌జీ, వ్య‌వ‌సాయం మ‌రియు బ‌యో మెడిక‌ల్ సైన్స్‌ సహా); శ‌క్తి రంగం లో ప‌రిశోధ‌న; జ‌ల సంబంధ సాంకేతిక‌త‌; విప‌త్తు నిర్వ‌హ‌ణ‌; అంత‌రిక్ష విజ్ఞాన శాస్త్రాలు; సాంకేతిక‌త మ‌రియు అప్లికేశన్ లు; జియో స్పేశ‌ల్ ఇన్‌ఫ‌ర్‌మేశ‌న్ ఇంకా అప్ల‌య‌డ్ కెమిస్ట్రీ లు- ఉన్నాయి.
పండిత్ జవాహర్ లాల్ నెహ్రూ కు ఆయన వర్ధంతి సందర్భం లో శ్రద్ధాంజలి అర్పించిన ప్ర‌ధాన మంత్రి

భారతదేశం ప్రథమ ప్ర‌ధాని పండిత్ జవాహర్ లాల్ నెహ్రూ కు ఆయన యొక్క వర్ధంతి సందర్భం లో ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని అర్పించారు. ‘‘మన ప్రథమ ప్ర‌ధాని పండిత్ జవాహర్ లాల్ నెహ్రూ గారి కి ఆయన యొక్క వర్ధంతి నాడు శ్రద్ధాంజలి ని ఘటిస్తున్నాను’’ అని ఒక సందేశం లో ప్ర‌ధాన మంత్రి పేర్కొన్నారు.
విస్తృతమైన సమృద్ధి కి మరియు నవపారిశ్రామికత్వాన్ని ప్రోత్సహించడానికి గాను ‘8 సంవత్సరాల పాటు సంస్కరణ లు’అంశాన్ని శేర్ చేసిన ప్రధాన మంత్రి

గడచిన 8 ఏళ్ల లో ‘వ్యాపార నిర్వహణ ను సులభతరం గా మార్చే’ రంగం లో, ఇంకా విస్తృతమైన సమృద్ధి ని వ్యాప్తి చేయడానికి మరియు నవ పారిశ్రామికత్వాన్ని ప్రోత్సహించడానికి తీసుకు వచ్చిన సంస్కరణల వివరాల ను ప్రధాన మంత్రి శ్రీ నరేంద్ర మోదీ శేర్ చేశారు. ఆయన తన వెబ్ సైట్ మరియు నమో ఏప్ ( Namo App ) ల నుంచి ఒక మైగవ్ ( MyGov ) ట్వీట్ మాలిక ను, వ్యాసాల ను కూడా శేర్ చేశారు. ప్రధాన మంత్రి ఒక ట్వీట్ లో – ‘‘ ప్రభుత్వం ‘సంస్కరించడం, పని ని చేసి చూపించడం మరియు పరివర్తన ను తీసుకు రావడం’ అనే సిద్ధాంతంతో ప్రేరణ ను పొంది భారత ప్రభుత్వం అనేక సంస్కరణల ను ప్రవేశపెట్టింది. ఆ సంస్కరణ లు ‘వ్యాపార నిర్వహణ పరంగా సౌలభ్యాన్ని’ పెంపొందింపచేశాయి. అదే కాలం లో, వృద్ధి ని మందగింపచేసిన అనేక కాలం చెల్లినటువంటి చట్టాల ను తీసివేయడమైంది. #8YearsOfReforms’’ ‘‘విస్తృత సమృద్ధి ని మరియు నవ పారిశ్రామికత్వాన్ని ప్రోత్సహించడం కోసం విస్తారమైన సంస్కరణ లు. #8YearsOfReforms’’ అని పేర్కొన్నారు.
పీలీభీత్లో దుర్ఘటన జరిగిన కారణం గా ప్రాణాల ను కోల్పోయిన వ్యక్తుల దగ్గరి సంబంధికుల కుపరిహారం చెల్లింపున కు ఆమోదం తెలిపిన ప్రధాన మంత్రి

పీలీభీత్ లో దుర్ఘటన జరిగిన కారణం గా ప్రాణాల ను కోల్పోయిన వ్యక్తుల దగ్గరి సంబంధికుల కు పరిహారం చెల్లింపునకు ప్రధాన మంత్రి శ్రీ నరేంద్ర మోదీ ఆమోదం తెలిపారు. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘పీలీభీత్ లో జరిగిన దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని చెల్లించడానికి ఆమోదం తెలిపారు. ఈ దుర్ఘటన లో గాయపడిన వ్యక్తుల కు ఒక్కొక్కరికి 50,000 రూపాయల చొప్పున ఇవ్వడం జరుగుతుంది.’’ అని పేర్కొంది.
పారాలింపిక్స్ క్రీడలలో పురుషుల హై జంప్ టి-47 లో రజత పతకం సాధించిన నిషాద్ కుమార్‌ ను అభినందించిన – ప్రధాన మంత్రి

టోక్యో లో పారాలింపిక్స్‌ పురుషుల హై-జంప్ టి-47 లో రజత పతకం సాధించిన నిషాద్ కుమార్‌ ను, ప్రధానమంత్రి శ్రీ నరేంద్ర మోదీ అభినందించారు. ఈ మేరకు ప్రధానమంత్రి, సామాజిక మాధ్యమం ద్వారా ఒక ట్వీట్ చేస్తూ, “టోక్యో నుండి చాలా సంతోషకరమైన వార్త వచ్చింది! పురుషుల హై-జంప్ టి-47 లో నిషాద్ కుమార్ రజత పతకం సాధించినందుకు చాలా ఆనందించాను. అతను అత్యుత్తమ నైపుణ్యాలు, పట్టుదల కలిగిన అద్భుతమైన క్రీడాకారుడు. అతనికి నా అభినందనలు. #Paralympics” అని పేర్కొన్నారు.
జ‌మ్ములో ఇండియన్ ఇన్ స్టిట్యూట్ ఆఫ్ మేనేజ్ మెంట్ స్థాపనకు మంత్రివర్గం ఆమోదం

జమ్ము లోని ఓల్డ్ గవర్నమెంట్ కాలేజ్ ఆఫ్ ఇంజినీరింగ్ & టెక్నాలజీ లో తాత్కాలిక కేంపస్ ను నెలకొల్పి 2016-17 విద్యా సంవ‌త్స‌రం నుండి ఇండియ‌న్ ఇన్‌స్టిట్యూట్ ఆఫ్ మేనేజ్‌మెంట్ (ఐఐఎమ్) కార్యకలాపాలను ఆరంభించేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్యక్ష‌త‌న స‌మావేశమైన‌ కేంద్ర మంత్రివర్గం ఆమోదం తెలిపింది. 2016 నుండి 2020 వరకు మొదటి నాలుగు సంవత్సరాల పాటు తాత్కాలిక కేంపస్ లో కొన‌సాగే ఐఐఎమ్ కోసం రూ.61.90 కోట్లు వ్యయం అవుతుంది. 2016కుగాను పోస్ట్ గ్రాడ్యుయేట్ డిప్లొమా ప్రోగ్రామ్ ఇన్ మేనేజ్‌మెంట్ కింద 54 మంది విద్యార్థుల‌కు ప్ర‌వేశం క‌ల్పిస్తారు. ఈ కోర్సు నాలుగో ఏడాదికి చేరేసరికల్లా విద్యార్థుల సంఖ్య క్రమంగా 120కి పెరుగుతుంది. మ‌రో పక్క, జ‌మ్ములో కేంపస్ ను, క‌శ్మీర్ ప్రాంతంలో ఒక అవుట్- కేంపస్ ను స్థాపించేందుకు చర్యలు చేపడుతారు. శాశ్వ‌త వసతుల కల్పనకు ఒక స‌మ‌గ్ర ప్రాజెక్టు రిపోర్టు ప్ర‌స్తుతం సిద్ధం అవుతోంది. అనంతరం కేంపస్ ల ఏర్పాటు ప్ర‌క్రియను మొదలుపెడతారు. సొసైటీస్ రిజిస్ట్రేషన్ యాక్టు, 1860 లో భాగంగా జ‌మ్ములో ఒక ఐఐఎమ్ జమ్ము సొసైటీని స్థాపించేందుకు కూడా మంత్రివర్గం ఆమోదం తెలిపింది. భారత ప్రభుత్వం నియమించే ఒక బోర్డ్ ఆఫ్ గ‌వ‌ర్న‌ర్స్‌ (బిఒజి ఎస్) ద్వారా ఐఐఎమ్ జమ్మును సొసైటీ నిర్వ‌హిస్తుంది. ఈ బోర్డు.. ఇన్ స్టిట్యూట్ ను పాలిస్తుంది. అంతే కాక ఇన్ స్టిట్యూట్ స్థాపనకు, ఇన్ స్టిట్యూట్ కార్యకలాపాల నిర్వహణకు బోర్డు బాధ్యత వహిస్తుంది. ఇది జ‌మ్ము & క‌శ్మీర్ అభివృద్ధికి ప్ర‌ధాన‌ మంత్రి ప్ర‌క‌టించిన ప్యాకేజీలో ఒక భాగం. ఈ ఇన్ స్టిట్యూట్ తో పాటు జమ్ము లో ఐఐటిని ఆరంభించడం, ఎన్ ఐ టి శ్రీనగర్ ను ఆధునికీకరించడం, రెండు కొత్త ఎఐఐఎమ్ఎస్ సంస్థల యొక్క ఆరంభం జ‌మ్ము & క‌శ్మీర్ లో విద్య మరియు ఉన్నత ప్రమాణంతో కూడిన జీవనానికి బాట పరచేందుకు తోడ్పడనున్నాయి. రెండు నూతన ఎఐఐఎమ్ఎస్ లలో ఒకదానిని కశ్మీర్ లోను, రెండో దానిని జమ్ము ప్రాంతంలోను నెలకొల్పుతారు. పూర్వ రంగం: ఇండియ‌న్ ఇన్‌స్టిట్యూట్స్ ఆఫ్ మేనేజ్‌మెంట్ దేశంలో ఉత్త‌మ నాణ్య‌త‌ కలిగిన విద్య‌ను బోధించే ప్ర‌ధాన సంస్థ‌లు. వీటిలో మేనేజ్‌మెంట్, ఇంకా ఇతరేతర సంబంధిత విద్య‌, శిక్ష‌ణలను ప్ర‌పంచ‌ స్థాయి ప్ర‌మాణాలు, ప్ర‌క్రియ‌ల‌కు అనుగుణంగా అందిస్తారు. ప్ర‌స్తుతం దేశ‌వ్యాప్తంగా 19 ఐఐఎమ్ లు ఉన్నాయి. వీటిలో 13 ఐఐఎమ్ లు. అహ్మ‌దాబాద్‌, బెంగ‌ళూరు, కోల్‌క‌తా, ల‌క్నో, ఇండోర్‌, కోషిక్కోడ్‌, షిల్లాంగ్‌, రాంచీ, రాయ్‌పూర్‌, రోహ్ త‌క్‌, కాశీపూర్‌, తిరుచ్చి, ఉద‌య్‌పూర్‌ ల‌లో ఉన్నాయి. 2015లో ఆరంభమైన మ‌రో ఆరు ఐఐఎమ్ లు అమృత్ స‌ర్‌, సిర్‌ మౌర్, నాగ్‌పూర్‌, బోధ్‌గ‌య‌, సంబ‌ల్ పూర్‌ మరియు విశాఖ‌ప‌ట్నం ల‌లో ఏర్పాట‌య్యాయి.
కర్నాటకముఖ్యమంత్రి గా శ్రీ బి.ఎస్. బొమ్మై పదవీప్రమాణాన్ని స్వీకరించడం పట్ల ఆయన కు అభినందనలు తెలిపిన ప్రధాన మంత్రి

శ్రీ బి.ఎస్. బొమ్మై కర్నాటక ముఖ్యమంత్రి గా పదవీ ప్రమాణాన్ని స్వీకరించి సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు. ‘‘ కర్నాటక ముఖ్యమంత్రి గా పదవీప్రమాణాన్ని స్వీకరించి శ్రీ @BSBommai గారి కి అభినందన లు. ఆయన కు శాసన సంబంధమైన అనుభవం తో పాటు పరిపాలన పరమైన అనుభవం కూడా చాలా ఉంది. రాష్ట్రం లో మా ప్రభుత్వం చేసిన అసాధారణమైన కృషి ని ఆయన పెంపొందిస్తారని నాకు నమ్మకం ఉంది. ఆయన పదవీకాలం ఫలప్రదం కావాలని నేను కోరుకొంటున్నాను. ఇవే శుభాకాంక్షలు. ’’ అని ప్రధాన మంత్రి ఒక ట్వీట్ లో పేర్కొన్నారు.
థాయ్ లాండ్ రాజు శ్రీ భూమిబోల్ అదుల్యాదేజ్ మృతి పట్ల సంతాపం తెలిపిన ప్రధాన మంత్రి

థాయ్ లాండ్ రాజు శ్రీ భూమిబోల్ అదుల్యాదేజ్ మృతి పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు. “మన తరంలో అత్యున్నత నాయకులలో ఒకరైన రాజు శ్రీ భూమిబోల్ అదుల్యాదేజ్ మరణం పట్ల దుఖఃంలో మునిగిన థాయ్ లాండ్ ప్రజల వెంట భారతదేశ ప్రజలు మరియు నేను నిలుస్తున్నాము. రాజు శ్రీ భూమిబోల్ అదుల్యాదేజ్ లేదా రామ 9 అంటే ఆయన ప్రజలకు అమిత గౌరవం. ఆయన అసంఖ్యాక శ్రేయోభిలాషులు మరియు కుటుంబ సభ్యులకు కలిగిన శోకంలో నేను కూడా పాలుపంచుకొంటున్నాను” అని ప్రధాన మంత్రి తన సందేశంలో పేర్కొన్నారు.
2022 కామ‌న్‌వెల్త్ క్రీడ‌ల‌లో భార‌త మ‌హిళ‌ల హాకీ బృందం  కాంస్య‌ప‌త‌కం గెలుపొంద‌డం గ‌ర్వ‌కార‌ణ‌మ‌న్న ప్ర‌ధాన‌మంత్రి

2022 కామ‌న్‌వెల్త్ క్రీడ‌ల‌లో న్యూజిలాండ్ ను ఓడించి భార‌త మహిళ‌ల హాకీ జ‌ట్టు కాంస్య‌ప‌త‌కం గెలుపొంద‌డం గ‌ర్వ‌కార‌ణ‌మ‌ని ప్ర‌ధాన‌మంత్రి న‌రేంద్ర మోదీ అన్నారు. ఈ సందర్భంగా ప్ర‌ధాన‌మంత్రి ట్విట్ట‌ర్ ద్వారా ఒక సందేశ‌మిస్తూ, "హాకీతో ఇండియాకు ఎంతో ప్ర‌త్యేక అనుబంధం ఉంది. మ‌న మ‌హిళ‌ల హాకీ బృందం కాంస్య ప‌త‌కం సాధించినందుకు ప్ర‌తి భార‌తీయుడు గ‌ర్వ‌ప‌డుతున్నాడు. మ‌హిళ‌ల హాకీ టీమ్ కామ‌న్‌వెల్త్ క్రీడ‌ల పోడియం ఎక్కడం ఇటీవ‌లి సంవ‌త్స‌రాల‌లో ఇదే ప్ర‌థ‌మం.ఈ బృంద స‌భ్యుల‌ను చూసి గ‌ర్వ‌ప‌డుతున్నాను" అని ప్ర‌ధాన‌మంత్రి త‌మ సందేశంలో పేర్కోన్నారు.
రేపు ఇండోర్‌లో ప్రవాస భారతీయ దినోత్సవానికి హాజరు కానున్న ప్రధాని

ప్రవాస భారతీయ దినోత్సవం నేపథ్యంలో ప్రధానమంత్రి శ్రీ నరేంద్ర మోదీ రేపు ఇండోర్‌ వెళ్తున్నారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “ప్రవాస భారతీయ దినోత్సవం సందర్భంగా రేపు… జనవరి 9న ఉజ్వల నగరం ఇండోర్‌ వెళ్లడానికి ఉత్సాహంతో ఎదురుచూస్తున్నాను. ప్రపంచవ్యాప్తంగా తమకంటూ ప్రత్యేక గుర్తింపు తెచ్చుకున్న మన ప్రవాసులతో అనుబంధాన్ని మరింత పెంచుకోవడానికి ఇది గొప్ప అవకాశం” అని ప్రధానమంత్రి పేర్కొన్నారు.
హిమాచ‌ల్ ప్ర‌దేశ్ రాష్ట్ర అవ‌త‌ర‌ణ దినోత్స‌వం సంద‌ర్భంగా ఆ రాష్ట్ర ప్ర‌జ‌ల‌కు ప్ర‌ధాన మంత్రి శుభాకాంక్ష‌లు

హిమాచ‌ల్ ప్ర‌దేశ్ రాష్ట్ర అవ‌త‌ర‌ణ దినోత్స‌వాన్ని పుర‌స్క‌రించుకొని ప్ర‌ధాన మంత్రి శ్రీ న‌రేంద్ర మోదీ ఆ రాష్ట్ర ప్ర‌జ‌ల‌కు శుభాకాంక్ష‌లు తెలిపారు. “హిమాచ‌ల్ ప్ర‌దేశ్ రాష్ట్ర అవ‌త‌ర‌ణ దినోత్స‌వం సంద‌ర్భంగా ఆ రాష్ట్ర ప్ర‌జ‌ల‌కు ఇవే నా శుభాకాంక్ష‌లు. రానున్న కాలంలో హిమాచ‌ల్ ప్ర‌దేశ్ ప్ర‌గ‌తి ప‌థంలో మ‌రిన్ని శిఖ‌ర స్థాయిల‌ను అందుకోవాలి గాక” అని ప్ర‌ధాన మంత్రి పేర్కొన్నారు.
హిమాచల్ ప్రదేశ్ లోని భారతదేశం-చైనా సరిహద్దు సమీపంలో జవానులతోను, ప్రజలతోను కలసి దీపావళి పండుగను జరుపుకొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ జవానులతో కలసి దీపావళి పర్వదినాన్ని జరుపుకోవడం కోసం హిమాచల్ ప్రదేశ్ కిన్నౌర్ జిల్లా లోని భారత-చైనా సరిహద్దు సమీప ప్రాంతమైన సుమ్ డో ను ఈ రోజు సందర్శించారు. భారతీయ సైన్యం మరియు ఐటిబిపి లకు చెందిన సైనికులతో ఆయన సంభాషించి, వారికి మిఠాయిలు అందజేశారు. జవానులను ఉద్దేశించి ప్రధాన మంత్రి ప్రసంగిస్తూ, 2001 నుండి ప్రతి సంవత్సరం సాయుధ దళాల సిబ్బందిని తాను కలుసుకొంటున్నట్లు గుర్తుచేశారు. #Sandesh2Soldiers ప్రచార ఉద్యమంలో భాగంగా సైనికులకు సందేశాలను పంపవలసిందిగా తాను చేసిన విజ్ఞప్తికి దేశ వ్యాప్తంగా మహత్తరమైన ప్రతిస్పందన వచ్చిన సంగతిని ఆయన ప్రస్తావించారు. మాజీ సైనికులకు వన్ ర్యాంక్ వన్ పెన్షన్ ఇస్తామన్నది తాను చేసిన వాగ్దానమని, దానిని నెరవేర్చగలిగినందుకు తాను ఆనందిస్తున్నట్లు ఆయన చెప్పారు. సైనిక దళ ప్రధానాధికారి జనరల్ శ్రీ దళ్ బీర్ సింగ్ ఈ కార్యక్రమంలో పాలు పంచుకొన్నారు. సుమ్ డో నుండి తిరిగివచ్చేటప్పుడు ప్రధాన మంత్రి సమీప గ్రామం ఛాంగో లో కొద్ది సేపు ఆగారు. ఆయన ప్రజలతో ముచ్చటించి, చిన్న పిల్లలకు మిఠాయిలు అందజేశారు.
ప్రధాన మంత్రి తో టొయోటా ప్రెసిడెంట్ శ్రీ‌ ఆకియో టొయోడా, సుజుకీ ఛైర్మన్ ఒ. సుజుకీ ల భేటీ

ప్రధాన మంత్రి శ్రీ నరేంద్ర మోదీ తో టొయోటా ప్రెసిడెంట్ శ్రీ ఆకియో టొయోడా, సుజుకీ ఛైర్మన్ శ్రీ ఒ. సుజుకీ లు ఈ రోజు సమావేశమయ్యారు. ఈ సందర్భంగా టొయోటా- సుజుకీ వ్యాపార భాగస్వామ్యం మరియు భవిష్యత్తులో చోటు చేసుకోగల సాంకేతిక విజ్ఞాన సంబంధ అభివృద్ధి చర్చకు వచ్చాయి. సాంకేతిక విజ్ఞానం మరియు తయారీలలో ప్రపంచ స్థాయిలో టొయోటాకు ఉన్న నాయకత్వాన్ని, చిన్నకార్ల తయారీలో.. మరీ ముఖ్యంగా భారత దేశంలో సుజుకీ కి ఉన్న శక్తిని ఈ భాగస్వామ్యం ఒక్కటి చేయగలదని భావిస్తున్నారు. ఇది నూతన సాంకేతిక విజ్ఞాన సంబంధమైన ఉన్నతిని భారతదేశం వినియోగించుకొనే వీలును కల్పించగలదని ఆశిస్తున్నారు. అంతేకాక, అధిక స్థాయిలో తయారీ ఈ విధమైన సాంకేతిక పరిజ్ఞానానికి అవసరమయ్యే విడి భాగాలను స్థానికంగా రూపొందించే అవకాశాలను ప్రసాదించగలదు. అందువల్ల, ఈ భాగస్వామ్యం ‘మేక్ ఇన్ ఇండియా’ను ప్రోత్సహించగలదు. అలాగే ఉద్యోగ కల్పనకూ తోడ్పడగలదు. దీనితో పాటే కొత్త సాంకేతిక విజ్ఞానంతో రూపొందించిన కార్లు భారతదేశం నుండి ఎగుమతి చేసే అవకాశాన్ని కూడా కల్పించగలదు.
లండన్ లో జరిగిన దాడులను తీవ్రంగా ఖండించిన ప్రధాన మంత్ర

లండన్ లో జరిగిన దాడులను ప్రధాన మంత్రి శ్రీ నరేంద్ర మోదీ ఖండించారు. ఆ దాడులు కలత కు లోను చేసేవిగాను, మానసిక వ్యథ కలిగించేవిగాను ఉన్నాయని ఆయన అన్నారు. ‘‘లండన్ లో జరిగిన దాడులు కలత కు లోను చేసేవిగాను, మానసిక వ్యథ కలిగించేవిగాను ఉన్నాయి. మృతుల కుటుంబాలకు నా సానుభూతి; క్షతగాత్రులు త్వరగా కోలుకోవలసిందని నేను ఆ ఈశ్వరుడిని ప్రార్థిస్తున్నాను’’ అని ప్రధాన మంత్రి తన సందేశంలో పేర్కొన్నారు.
మాతా అమృతానందమయి 63వ జన్మదినం సందర్భంగా ప్రధాన మంత్రి శ్రీ నరేంద్ర మోదీ ఉపన్యాసం పూర్తి పాఠం

అమ్మా మీకు నా ప్రణామాలు వేదిక మీద ఉన్నమానవీయ వ్యక్తులు నమస్కారం! ఈ ధర్మపరాయణ మరియు పవిత్ర సందర్భంలో, అమ్మ కు నా ప్రగాఢ నమస్కారములు అందజేస్తున్నాను. ఆ ఈశ్వరుడు ఆమెకు పూర్ణ జీవనాన్ని చక్కని ఆరోగ్యాన్ని అందించాలని కూడా నేను ప్రార్థిస్తున్నాను. లక్షలాది భక్తులకు మార్గం చూపే వెలుగు ఆమె. అంతే కాదు, అనేక మంది భక్తులకు జీవన సమానార్థక పదం అయ్యారామె. నిజమైన మాత మాదిరిగానే, ఆమె తన భక్తులను ప్రత్యక్ష, పరోక్ష చర్యల ద్వారాను; కనిపించే మరియు కనిపించని హస్తాల ద్వారాను పోషిస్తారు. అమ్మ ఆశీర్వాదాలను, బేషరతు ప్రేమను అందుకొంటున్న వారిలో నేను ఉన్నందుకు నేను చాలా అదృష్టవంతుడిని. మూడు సంవత్సరాల కిందట, అమ్మ 60వ పుట్టిన రోజు వేడుకల సందర్భంగా నా ప్రణామాలు అర్పించడం కోసం అమృతపురికి చేరుకొనే అవకాశం నాకు దక్కింది. ఈ రోజు వేడుకలకు స్వయంగా హాజరయ్యే భాగ్యం నాకు లభించకపోయినప్పటికీ, సాంకేతిక విజ్ఞానం సాయంతో ఆమెకు శుభాకాంక్షలను అందించగలుగుతున్నందుకు నాకు సంతోషంగా ఉంది. నేను ఇప్పుడే కేరళ నుండి తిరిగి వచ్చాను, కేరళ ప్రజలు నా మీద కురిపించిన ప్రేమ, అనురాగాలకు నేను చలించిపోయాను. భారతదేశం తాము చూసే ప్రతి దాంట్లోనూ దైవాన్ని చూసిన సాధువుల గడ్డ. అటువంటి వాటిలో మానవజాతి ప్రముఖమైంది. అందువల్లే మానవజాతికి సేవ చేయడం వారి ధర్మసూత్రం అయింది. అమ్మ తన బాల్యంలో సైతం తన ఆహారాన్ని ఇతరులకు ఇవ్వడాన్ని ఇష్టపడేవారన్న సంగతి నాకు తెలుసు. వృద్ధులు, ముసలి వారికి సేవ చేయడం, పేదలను ఆదుకోవడం తన చిన్నతనపు ఉద్వేగాలుగా నిలచాయి. అలాగే, ఆమె తన చిన్నప్పుడు కృష్ణ భగవానుని పూజించే వారు. ఈ రెండు గుణాలు ఆమె బలంగా మారాయి. దైవ భక్తి మరియు పేదల పట్ల సమర్పణ భావం ఈ విధంగా అమ్మ తో నా సహవాసం నుండి నేను వ్యక్తిగతంగా స్వీకరించిన సందేశమైంది. ప్రపంచ వ్యాప్తంగా ఉన్న లక్షలాది భక్తులు కూడా నమ్ముతున్నది ఇదే. అమ్మ నడుపుతున్న వివిధ సంస్థలు, కార్యక్రమాలు చేపడుతున్న సామాజిక, దాతృత్వ కార్యక్రమాల గురించి నేనెరుగుదును. ప్రపంచంలోని బీదలకు వారి అయిదు మౌలిక అవసరాలైన ఆహారం, ఆశ్రయం, ఆరోగ్య సంరక్షణ, విద్య, జీవనాధారం సమకూర్చుకోవడంలో సహాయపడాలని ఆమె ఎల్లప్పుడూ ఉత్సుకతతో ఉంటారు. మరీ ముఖ్యంగా పారిశుద్ధ్యం, నీరు, గృహ‌ నిర్మాణ‌ం, విద్య మరియు ఆరోగ్య రంగాలలో చేసిన పనులు, ఇచ్చిన విరాళాలను గురించి నేను ప్రస్తావించదలచాను. ఆ ప్రయోజనాలను అందుకొన్న వారిలో కొంత మంది ఈ రోజు వారి సర్టిఫికెట్ లను అందుకొంటారు. ప్రత్యేకించి, మరుగుదొడ్లను నిర్మించడంలో అమ్మ తీసుకొన్న చొరవ మన స్వచ్ఛ్ భారత్ కార్యక్రమంలో ఎంతో గొప్ప సహాయంగా నిలచింది. కేరళలో పారిశుద్ధ్య కృషి కోసం ఒక వంద కోట్ల రూపాయలను ఇస్తామంటూ అమ్మ వాగ్దానం చేశారు. ఈ వాగ్దానంలో పేదవారికి పదిహేను వందల మరుగుదొడ్ల నిర్మాణం కూడా కలసి ఉంది. ఈ రోజు, రాష్ట్రం అంతటా రెండు వేల మరుగుదొడ్ల నిర్మాణాన్ని అమ్మ ఆశ్రమం ఇప్పటికే పూర్తి చేసినట్లు నాకు సమాచారం ఉంది. పర్యావరణ పరిరక్షణ, స్థిరత్వ రంగాలలో చేపడుతున్న అనేక కార్యక్రమాలలో ఇది ఒక ఉదాహరణ మాత్రమే అని నేను ఎరుగుదును. ఒక ఏడాది క్రితం, నమామి గంగే కార్యక్రమానికి అమ్మ ఉదారంగా ఒక వంద కోట్ల రూపాయలు విరాళంగా ఇచ్చారు. ప్రకృతి వైపరీత్యాలు సంభవించినప్పుడు బాధితుల కష్టాలను ఉపశమింపచేయడం కోసం అమ్మ ఆపన్న హస్తాలు చాచారు.. ఈ విషయం కూడా నాకు తెలుసును. ప్రపంచం యొక్క అత్యంత తీవ్ర సమస్యలలో కొన్నింటిని పరిష్కరించడం కోసం అమృత యూనివర్సిటీ పరిశోధకులు కొత్త కొత్త వైఖరులను కనుగొనేందుకు కృషి చేస్తుండడం కూడా ధైర్యాన్ని ఇచ్చే అంశమే. చివరలో, ఈ వేడుకలలో పాలుపంచుకొనే అవకాశాన్ని నాకు ఇచ్చినందుకు నేను నా హృద‌య‌పూర్వక ధన్యవాదాలను తెలియజేయదలచుకుంటున్నాను. మరో సారి అమ్మ కు నేను నా ప్రగాఢ ప్రణామాలను అందజేస్తున్నాను.
కేవ‌డియా లో ‘రాష్ట్రీయ ఏక్ తా దివ‌స్’ నాడు రాష్ట్రీయ ఏక్ తా ప్ర‌తిజ్ఞ చేయించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న ‘రాష్ట్రీయ ఏక్‌ తా దివస్’ సంద‌ర్భం గా కేవ‌డియా లో ‘స్టాచ్యూ ఆఫ్ యూనిటీ’ వ‌ద్ద ఏక్ తా దివస్ తాలూకు ప్ర‌తిజ్ఞ ను చేయించారు. దేశం నలు మూల ల నుండి త‌ర‌లి వ‌చ్చిన వివిధ పోలీసు ద‌ళాలు ప్ర‌ద‌ర్శించిన క‌వాతు ను కూడా ఆయ‌న సమీక్షించారు. అక్టోబ‌రు 31వ తేదీ ని ‘రాష్ట్రీయ ఏక్ తా దివ‌స్’గా 2014వ సంవ‌త్స‌రం నుండి పాటించ‌డం జ‌రుగుతోంది. ఈ సంద‌ర్భం గా దేశ‌వ్యాప్తం గా నిర్వ‌హించే ‘ర‌న్ ఫ‌ర్ యూనిటీ’ లో అన్ని వర్గాల ప్ర‌జ‌లు పాలు పంచుకొంటున్నారు. అన్ని రాష్ట్రాల కు చెందిన ప‌తాక ధారులు మ‌రియు గుజ‌రాత్ స్ట్యూడెంట్ కేడెట్ కోర్ క‌ల‌సి ప్ర‌ధాన మంత్రి స‌మ‌క్షం లో ‘ఏక్ భార‌త్, శ్రేష్ఠ భార‌త్’ అభ్యాసాన్ని ప్ర‌ద‌ర్శించాయి. ఎన్ఎస్ జి, సిఐఎస్ఎఫ్, ఎన్‌ డిఆర్ఎఫ్‌, సిఆర్‌ పిఎఫ్‌, గుజ‌రాత్ పోలీస్, ఇంకా జ‌మ్ము- క‌శ్మీర్ పోలీస్ బ‌ల‌గాలు స‌హా వేరు వేరు పోలీసు బ‌ల‌గాలు ప్ర‌ధాన మంత్రి ఎదుట వాటి ప్ర‌ద‌ర్శ‌న ల‌ను విడి విడి గా ఆవిష్క‌రించాయి. ఆ త‌రువాత, కేవ‌డియా లో టెక్నాల‌జీ డెమన్స్ ట్రేశ‌న్ సైట్ ను ప్ర‌ధాన మంత్రి ప్రారంభించారు. పోలీసు బ‌ల‌గాల ఆధునికీక‌ర‌ణ‌, విమాన‌యాన భ‌ద్ర‌త త‌దిత‌ర అనేక ఇతివృత్తాల పై నూత‌న సాంకేతిక‌తల‌ ను క‌ళ్ళ కు క‌డుతూ పోలీసు బ‌ల‌గాలు ఏర్పాటు చేసిన స్టాల్స్ ను ఆయ‌న సంద‌ర్శించారు.
శ్రీ పింగళి వెంకయ్య కు ఆయన జయంతి నాడు శ్రద్ధాంజలి ఘటించిన ప్రధాన మంత్రి

ప్రధాన మంత్రి శ్రీ నరేంద్ర మోదీ శ్రీ పింగళి వెంకయ్య కు ఆయన జయంతి సందర్భం లో శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘మహనీయుడు శ్రీ పింగళి వెంకయ్య కు ఆయన జయంతి నాడు నేను శ్రద్ధాంజలి ఘటిస్తున్నాను. మనం ఎంతగానో గర్వపడేటటువంటి త్రివర్ణ పతాకాన్ని అందించేందుకు ఆయన చేసిన ప్రయాసల కు గాను మన దేశ ప్రజలు ఆయన కు ఎల్లప్పటికీ రుణపడి ఉంటారు. మువ్వన్నెల జెండా ద్వారా శక్తి ని మరియు ప్రేరణ ను అందుకొంటూ, మనం దేశం యొక్క ప్రగతి కోసం కార్యాలను కొనసాగిద్దాం.’’ అని పేర్కొన్నారు.
‘బసవ జయంతి’ నేపథ్యంలో జగద్గురు బసవేశ్వరునికి ప్రధాని ప్రణామం

‘బసవ జయంతి’ సందర్భంగా జగద్గురు బసవేశ్వరునికి ప్రధానమంత్రి శ్రీ నరేంద్ర మోదీ ప్రణమిల్లారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘బసవ జయంతి ప్రత్యేక సందర్భం నేపథ్యంలో జగద్గురు బసవేశ్వరునికి శిరసు వంచి నమస్కరిస్తున్నాను. ఆయన పవిత్ర బోధనల్లో… ముఖ్యంగా సామాజిక సాధికారత, సామరస్యం, సౌభ్రాత్రం, కరుణ వంటి ఆదర్శాలకు ఎంతో ప్రాధాన్యం ఇచ్చారు. అందుకే ఆయన ప్రబోధాలు నేటికీ అనేకమందికి స్ఫూర్తినిస్తున్నాయి’’ అని ప్రధాని పేర్కొన్నారు.
యు20 ప్రపంచ చాంపియన్ శిప్స్ లో 16 పతకాల ను గెలిచినందుకు భారతీయ కుస్తీ జట్టుకు అభినందన లు తెలిపిన ప్రధాన మంత్రి

యు20 ప్రపంచ చాంపియన్ శిప్స్ లో 16 పతకాలు (పురుషుల ఫ్రీస్టయిల్ లో 7 పతకాలు మరియు మహిళల ఫ్రీస్టయిల్ లో 7 పతకాలు, గ్రీకో-రోమన్ లో 2 పతకాలు) గెలిచినందుకు భారతీయ కుస్తీ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘మన రెస్లర్ లు మనం మరో సారి గర్వించేటట్టు చేశారు. యు20 వరల్డ్ చాంపియన్ శిప్స్ లో 16 పతకాలు (పురుషుల ఫ్రీస్టయిల్ లో 7 పతకాలు మరియు మహిళల ఫ్రీస్టయిల్ లో 7 పతకాలు, గ్రీకో-రోమన్ లో 2 పతకాలు కలుపుకొని) గెలిచిన సందర్భం లో మన జట్టు కు ఇవే అభినందన లు. ఇది భారతదేశం ఇప్పటి వరకు కనబరచినటువంటి సర్వశ్రేష్ఠ ప్రదర్శన గా ఉంది. దీనితో భారతీయ కుస్తీ యొక్క భవిష్యత్తు సురక్షితమైన చేతుల లో ఉందని కూడా తెలుస్తోంది.’’ అని పేర్కొన్నారు.
‘‘ఎండ్ టిబి’’ స‌మిట్ శిఖ‌ర స‌మ్మేళ‌న‌ం ప్రారంభ స‌ద‌స్సులో ప్ర‌ధాన మంత్రి ప్ర‌సంగం

ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూ ఢిల్లీ లో జ‌రిగిన ‘‘ఎండ్ టిబి’’ శిఖ‌ర స‌మ్మేళ‌నం ప్రారంభ స‌ద‌స్సులో ప్ర‌సంగించారు. క్ష‌యవ్యాధిని సంపూర్ణంగా నిర్మూలించడంలో ది ఢిల్లీ ఎండ్ టిబి స‌మిట్ ఒక మైలురాయి వంటి కార్య‌క్ర‌మం కాగ‌ల‌ద‌న్న విశ్వాసాన్ని ఆయ‌న వ్య‌క్తం చేశారు. ఈ వ్యాధిని అంతమొందించే దిశ‌గా వేసే ప్ర‌తి అడుగూ పేద‌ల జీవితాల‌ను మెరుగుప‌ర‌చడంతో కూడాను ముడి పడి ఉంటుంది అని ఆయ‌న అన్నారు. క్ష‌యవ్యాధిని 2030వ సంవ‌త్స‌రం కల్లా నిర్మూలించాలని ప్ర‌పంచం ల‌క్ష్యంగా పెట్టుకొందని, అయితే భార‌త‌దేశం మాత్రం 2025వ సంవ‌త్స‌రానికే ఈ ల‌క్ష్యాన్ని సాధించాల‌ని నిర్దేశించుకొంద‌ని ప్ర‌ధాన మంత్రి తెలిపారు. ఈ ల‌క్ష్యాన్ని సాధించేందుకు ప్ర‌భుత్వం సమగ్ర కృషిని చేపట్టినట్లు ఆయ‌న చెప్పారు. ఈ విష‌యంలో రాష్ట్ర ప్ర‌భుత్వాలకు కీల‌క‌మైన పాత్ర‌ ఉంద‌ని, మరి ఈ కార్య‌క్ర‌మంలో పాలుపంచుకోవ‌ల‌సిందిగా కోరుతూ ముఖ్య‌మంత్రులు అంద‌రికీ స్వ‌యంగా తాను లేఖ రాసినట్లు ఆయ‌న వెల్లడించారు. క్ష‌యవ్యాధిని పార‌దోలే పనిలో ముందు వ‌రుస‌లో ఉండే టిబి వైద్యులు మ‌రియు కార్య‌క‌ర్త‌లు ఒక కీల‌క‌మైన పాత్ర‌ను పోషించాలని ప్ర‌ధాన మంత్రి స్పష్టంచేశారు. ఈ వ్యాధిని అధిగమించిన రోగులు ఇత‌రుల‌కు ప్రేర‌ణ‌గా కూడా నిలుస్తార‌ని ఆయ‌న అన్నారు. కేంద్ర ప్ర‌భుత్వం ఆశించిన ల‌క్ష్యాల దిశ‌గా ప‌య‌నించ‌డంలో ఎంత వేగంగా వెళుతోందీ చాటి చెప్పేందుకు ప్ర‌ధాన మంత్రి ‘స్వ‌చ్ఛ్ భార‌త్’ మ‌రియు ‘మిష‌న్ ఇంద్ర‌ధ‌నుష్’ ల‌ను ఉదాహ‌ర‌ణ‌లుగా ప్రస్తావించారు.